הנעלם כאירוע

יופי

הגוף שאיבד אבריו בחשכתו הפנימית ממוגנט בין שמש לדשא

צורות מחיקה על דף מפוחם התרוממו ונגלו כשברי זכוכית ההופכים לכתר

סצנות אהבה ועונג נפרשות ונמעכות בעשב.

פרחים, אדמה דם ויין נכרכים במיתות קטנות.

כמה קל לכאוב על דף קשה

נחמת קרני האהבה המתקפלות חזרה אל העצמי

יצורי המציאות הקסומה נפגשים ומנכיחים את הנעלמים, בוראים גופות זרועות אבק כוכבים בבית קפה מיכאלאנג'לו.

מסעי האמנותי חוקר את **הנעלם כאירוע**. הנעלם הוא התרחשות פעילה בעלת ממדים של מרחב וזמן. אין לצפות למסלול קבוע או צפוי, ההיפך הוא הנכון, הנעלם הוא משתנה תדיר תוך כדי תנועה. מכיוון שתנועה היא חלק ממהותי החיה כאדם, אני מוצאת עצמי נמשכת שוב ושוב למחוזות בהם דימויים מאפשרים נזילות חוצת זמן ומקום.